राजनाथ सिंह ने राज्य अल्पसंख्यक आयोगों के एक सम्मेलन में कहा, ‘अन्य देशों में अल्पसंख्यक समुदाय धर्मांतरण विरोधी कानून की मांग करते हैं। यहां हम केवल यह कह रहे हैं कि धर्मांतरण विरोधी कानून होना चाहिए। इस मुद्दे पर बहस होनी चाहिए। हमें धर्मांतरण विरोधी कानून लाने पर विचार करना चाहिए। मैं आप सब से विनम्र निवेदन करता हूं कि आप इस विषय पर सोचें।’गृह मंत्री ने ऐसे समय पर यह बयान दिया है, जब हिंदुत्ववादी संगठनों की धर्मांतरण विरोधी मुहिम और मदर टेरेसा के बारे में भागवत के बयान को लेकर विवाद छिड़ा हुआ है।